gl en es gl en gl ast gl en gl gl gl gl gl gl gl gl gl gl it gl en gl gl en en gl en gl ast gl en gl gl gl gl gl gl gl gl gl gl it gl en gl gl en en gl gl gl gl gl es gl gl gl gl gl es gl gl pt gl gl it gl gl gl gl pt es pl es it it ru en en es en es gl fr en en
Primeiras imaxes da rodaxe de AUGA SECA, coprodución entre Portocabo e a portuguesa SPi – Asociación Galega de Productoras Independientes
agapi Xuño 21, 2019 Xuño 21, 2019
Home Actualidade Primeiras imaxes da rodaxe de AUGA SECA, coprodución entre Portocabo e a portuguesa SPi
Comeza a rodaxe en Vigo da serie galego-portuguesa AUGA SECA, producida por Portocabo
A Deputación de Pontevedra apoia a nova película de Ignacio Vilar, “María Solinha”
agapi Actualidade | Destacadas Actualidade Xuño 21, 2019 Xuño 21, 2019
AUGA SECA comeza coa morte de Paulo Duarte no porto industrial de Vigo. Un aparente suicidio que non convence aos seus xefes, nin á policía, nin á súa irmá Teresa, que se muda de Lisboa a Vigo e empeza a traballar na empresa onde estaba Paulo, co obxectivo de descubrir o que pasou. Esta produción de 6 capítulos de 50 minutos corre a cargo de Portocabo -responsable de series como LUCI, VIDAGO PALACE ou a recente HIERRO producida para Movistar+, ARTE e Atlantique Productions- e contará coa colaboración dá empresa lisboeta SPi.
A colaboración para este proxecto entre a produtora galega Portocabo e SPi, unha das compañías de televisión máis importantes de Portugal, xestouse na primeira edición de Conecta Fiction, celebrada en 2017 en Santiago de Compostela, de modo que é unha das primeiras series que ve a luz resultado dos encontros de coprodución facilitados por este evento. A ficción, que ambas as produtoras están a preparar para Televisión de Galicia e RTP -a televisión pública portuguesa-, reflicte o universo do tráfico de armas e as súas conexións co mundo empresarial coa actriz portuguesa Vitoria Guerra e os galegos Monti Castiñeiras e Sergio Pazos como protagonistas. Eva Fernández, Paloma Saavedra, Santi Romay, Cris Iglesias, Adrián Ríos e João Arrais tamén forman parte do elenco da serie. Ademais, Toño López asume a dirección baixo a produción executiva de Alfonso Blanco, que tamén asina o argumento xunto a José Rubio, Eligio Montero, Carlos Portela e Ana Míguez. O guión corre a cargo de Lida Fraga, Carlota Dans, José Rubio e Eligio Montero, a dirección de fotografía é de Ricky Morgade, a dirección de arte de Andrea Pozo, e a música, de Elba Fernández e Xavi Font. A rodaxe de Auga seca, que xa tivo lugar en varias localizacións de Vigo e arredores e continuará na cidade ata o próximo 19 de xullo, trasladarase despois ata Portugal para prolongarse durante dúas semanas máis. O carácter transfronteirizo da serie, que se rodará en galego e portugués, está integrado na propia trama. Tal e como afirma Alfonso Blanco, director xeral de Portocabo “este é un thriller naturalista, verosímil, crible moi envorcado cara ao mar, e por iso é polo que Vigo e Lisboa son tamén dúas das súas protagonistas”. AUGA SECA é a segunda serie que Portocabo produce con Portugal tras VIDAGO PALACE, un drama histórico emitido en 2017 por Televisión de Galicia e RTP, que tamén adquiriu os dereitos de emisión deste novo proxecto. Portocabo continúa así a súa liña de ficción internacional tras a estrea de Hierro, a primeira coprodución dunha serie orixinal para Movistar+, con ARTE France e Atlantique Productions. Dirixida por Jorge Coira, HIERRO estreouse o pasado 7 de xuño en España e Latinoamérica e está dispoñible en Movistar+.
Agapi organiza, coa colaboración do OUFF, o I Encontro Estatal da Plataforma Audiovisual de Produtoras
‘A Casa de Papel’ abre en A Coruña a temporada de charlas-coloquio da Asociación Sindical Galega de Guionistas (AGAG)
A serie documental galega ‘The great way’ (O Gran Camiño) será emitida en 38 países
A animación máis presente que nunca
A reserva de stands para Culturgal 2022 abre esta tarde ás 16h
Suscríbete ao noso Boletín
Por favor, deixa este campo baleiro
Mantemos os teus datos en privado e so os compartimos cós terceiros que fan posible este servicio. Lee a nosa política de privacidade.
Revisa a túa bandexa de entrada ou a carpeta de spam para confirmar a túa suscripción.
Rúa das orfas 23, 1º
15703 Santiago de Compostela
telf: +34 981 577 747
Powered by Roseta & WordPress.
©2022 Asociación Galega de Productoras Independientes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.plugin cookies
[ Placeholder content for popup link ] WordPress Download Manager - Best Download Management Plugin